Resep: Steak met basiliekruidbotter | Maroela Media
125 ml (½ k) sagte botter, in blokkies gesny
60 ml (¼ k) gekapte vars basiliekruidblare
50 ml gerasperde pecorinokaas
1 x basiese steak
Plaas al die bestanddele, behalwe die swartpeper en steak, in ’n voedselverwerker en meng deeglik. Geur met ’n bietjie swartpeper. Of meng alles met ’n draadklitser en geur met peper.
Plaas die botter op ’n stuk kleefplastiek en rol in ’n wors. Vou toe en plaas in die yskas of vrieskas tot benodig. Indien dit in die yskas was, skep teelepelsvol op die steak. As dit in die vrieskas was, sny in dun skyfies.
Verhit ’n braai – of roosterpan oor matige hitte.
Geur met min sout, want die botter is reeds sout.
Laat die vleis ’n paar minute rus en sit dan voor met gebakte aartappels in die skil, ’n slaai of groen groente van jou keuse.
Sit voor met teelepelsvol of dun skyfies botter. Bêre die botter wat oorbly in die yskas.
Sny ’n Franse brood soos jy gewoonlik ’n knoffelbrood sny.
Smeer botter tussen die snytjies. Rol in aluminiumfoelie toe.
Plaas oor matige kole tot deurwarm.
Smeer basiliekruidbotter ook op tamatietoebroodjies of braaibroodjies.
Die botter is ook lekker saam met groente, pangebraaide vis of hoenderfilette.
Roer die botter deur warm pasta of gebruik dit om eiers mee gaar te maak.
Waar kan mens nog die elite botter kry van clover ?
die 250gr of 500gr
Ons is nie seker nie, maar stel voor dat jy sommer direk met Clover in verbinding tree: http://www.clover.co.za/enquiry